b'\n_START_ARTICLE_\nDzungarene\n_START_PARAGRAPH_\nDzungar, zunghar, junggar/j\xc3\xbc\xc3\xbcngar, eller dsongar (fra det mongolske ordet z\xc3\xbc\xc3\xbcngar, som betyr \xc2\xabvenstreh\xc3\xa5nd\xc2\xbb) er navn brukt om de oiratstammene som styrte over Dzungar-khanatet p\xc3\xa5 16- og 1700-tallet. Deres hjemland var i Ili-elvdalen og kinesisk Turkestan._NEWLINE_Historisk sett var dzungarene en av de fire store stammene i Oiratkonf\xc3\xb8derasjonen. De var ogs\xc3\xa5 kjent under navnet \xc2\xabeleuth\xc2\xbb eller \xc2\xab\xc3\xb6\xc3\xb6led\xc2\xbb (en eufemisme for det mislikte navnet zunghar), som de var kjent som for Qing-dynastiet, og som \xc2\xabkalmyker\xc2\xbb i Russland. I 2010 hevdet 15 520 mennesker at de hadde \xc3\xb6\xc3\xb6led-forfedre i Mongolia. Et ukjent antall bor ogs\xc3\xa5 i Kina, Russland og Kasakhstan.'